Η αγγλική άνω τελεία φαίνεται να περνά μια κρίση ταυτότητας.
Μοιάζει με κόμμα που κουβαλάει μια τελεία.
Ίσως γι' αυτό πετάμε αυτά τα σημεία στίξης σαν χαρτοπόλεμο της γραμματικής.
Δεν ξέρουμε να το χρησιμοποιήσουμε σωστά.
Για την ακρίβεια, η άνω τελεία χρησιμεύει επειδή είναι μισό κόμμα-μισή τελεία.
Είναι πιο δυνατή από ένα κόμμα αλλά λιγότερο δυνατή από μια τελεία.
Καλύπτει το κενό ανάμεσα και γι' αυτό τον λόγο,
έχει αναλάβει ειδική και σημαντική δουλειά.
Καταρχήν, μπορεί να αποσαφηνίζει ιδέες σε μια πρόταση
η οποία έχει ήδη διακοσμηθεί από κόμματα.
«Οι άνω τελείες: Στην αρχή, μπορεί να φαίνονται τρομακτικές,
μετά όμως είναι διαφωτιστικές,
στο τέλος, θα δείτε πως θα σας ξετρελάνουν αυτά τα θαυμάσια σημεία στίξης».
Αν και τα κόμματα διαχωρίζουν τα μέρη του λόγου στην πρόταση,
είναι εύκολο να χαθεί η σωστή συντακτική σειρά.
Τότε είναι που σπεύδει η άνω τελεία για να βοηθήσει.
Στις γραπτές λίστες, μπορεί να ασκήσει μεγαλύτερη επιβολή απ' ό,τι το κόμμα,
διαχωρίζοντας τις προτάσεις σε τμήματα και ομαδοποιώντας τα μέρη του λόγου.
Η άνω τελεία διασπά έννοιες αλλά δημιουργεί συνδέσεις, επίσης.
Μια άλλη λειτουργία είναι να ενώνει κύριες προτάσεις.
Δηλαδή: ανεξάρτητες προτάσεις,
αλλά όταν ενωθούν από άνω τελείες
φαίνονται και ακούγονται καλύτερα επειδή κατά κάποιο τρόπο συσχετίζονται.
«Οι άνω τελείες αποτελούσαν ένα μεγάλο μυστήριο για εμένα.
Δεν είχα την παραμικρή ιδέα για τη χρήση τους».
Τεχνικά,αυτό δεν αποτελεί πρόβλημα.
Αυτές οι δύο προτάσεις ευσταθούν αυτόνομα.
Αλλά φανταστείτε να υπήρχαν πίσω από μια λίστα διαφόρων προτάσεων,
όλες στο ίδιο μήκος, όλες διαχωρισμένες από τελείες.
Τα πράγματα θα γινόταν γρήγορα μονότονα.
Σε αυτή την περίπτωση,
οι άνω τελείες προσδίδουν ρευστότητα και ποικιλία στον γραπτό λόγο
συνδέοντας συνδετικές προτάσεις.
Αν και εξυπηρετούν, είναι λάθος να τοποθετηθούν οπουδήποτε.
Η χρήση τους εξαρτάται από δύο πολύ βασικούς κανόνες.
Καταρχήν, εκτός του ότι χρησιμοποιούνται σε λίστες,
οι άνω τελείες συνδέουν προτάσεις που συσχετίζονται κατά μια έννοια.
Δεν τη τοποθετούμε σε φράσεις όπως η εξής:
«Οι άνω τελείες ήταν κάποτε για μένα ένα μεγάλο μυστήριο·
έχω μεγάλη όρεξη για ένα σάντουιτς».
Τελείες θα ταίριαζαν εδώ αφού αναφερόμαστε σε δύο εντελώς διαφορετικά πράγματα.
Ο ρόλος της άνω τελείας είναι να επανασυνδέσει δύο ανεξάρτητες προτάσεις
ώστε η μία να ολοκληρώνει το νόημα της άλλης
εφόσον και οι δύο θα αναφέρονται στο ίδιο πράγμα.
Έπειτα, δεν θα δείτε ποτέ μια άνω τελεία να έχει τοποθετηθεί σωστά
πριν από τους συμπλεκτικούς συνδέσμους:
οι λέξεις: «και» ,«αλλά», «για», «ούτε», «ή», «έτσι», και «ακόμα».
Εκεί μπαίνει κόμμα.
Η άνω τελεία δύναται να αντικαταστήσει μια συνδετική λέξη για να μικρύνει η πρόταση
ή να αυξήσει τη σύνθεση στο κείμενο.
Τέλος, αυτό το υποτιμημένο σημείο στίξης δύναται να προσδώσει
σαφήνεια, δυναμική και ύφος,
όλα περικλείονται σε μια μικροσκοπική τελεία και την κουνιστή ουρά της.
που περιμένουν να τοποθετηθούν στο σωστό σημείο.